ประสานส่งต่อ เนื่องจากมีประชาชนร้องเรียนผ่านระบบจัดการเรื่องราวร้องทุกข์สำนักปลัดสำนักนายกรัฐมนตรี ตรวจสอบแล้วอยู่ในพื้นที่ กทม กรณี ขอแจ้งเบาะแสเกี่ยวกับการลักลอบเปิดบ่อนการพนัน (บ่อนวิ่ง) ประเภทไพ่และไฮโล บริเวณบ้าน (ไม่ทราบเลขที่ตั้ง) หมู่บ้านไทยสมุทร 1 เขตลาดกระบัง กรุงเทพมหานคร จุดสังเกตเข้ามาทางซอยลาดกระบัง 14/1 ระยะทางประมาณ 600 เมตร จะพบกับบ้านฯ ลักษณะก่อสร้างเป็นอาคาร 4 ชั้น ทาสีเหลืองอยู่ทางด้านซ้ายมือ (ไม่ทราบรายละเอียดเกี่ยวกับผู้เปิดบ่อนการพนัน) เปิดให้เล่นการพนันฯ บริเวณชั้น 2 และชั้น 3 เปิดให้เล่นการพนัน รอบที่ 1 ช่วงเวลา 11.00 น. ไปจนถึงเวลาเกือบ 18.00 น. และช่วงที่ 2 เวลาประมาณ 18.00-06.00 น. ของวันรุ่งขึ้น เปิดให้เล่นเป็นประจำทุกวัน นอกจากนั้นจะพบว่าช่วงเวลา 22.00 น. พบว่ามีผู้เข้ามาร่วมเล่นจำนวนมาก สังเกตจากรถยนต์ที่เข้ามาจอดมีจำนวนไม่ต่ำกว่า 20 คัน และรถจักรยานยนต์ ไม่ต่ำกว่า 20-30 คัน อีกทั้งผู้ร้องแจ้งว่าจะมีรถตู้นำแรงงานต่างด้าว (ไม่ทราบรายละเอียด) มาส่งที่บ่อนการพนันฯ เพื่อให้ทำหน้าที่แลกเหรียญ หรือแลกชิฟ ให้แก่ผู้เข้ามาร่วมเล่นการพนันฯ จึงเรียกว่าบ่อนดังกล่าวว่าบ่อนวิ่ง ซึ่งผู้ร้องแจ้งว่าก่อนหน้านี้ในช่วงเดือนเมษายน 2566 พบว่าบ่อนดังกล่าวปิดให้บริการ แต่ล่าสุดกลับมาเปิดให้บริการอีกครั้งในช่วงต้นเดือนพฤษภาคม 2566 กลับมาให้บริการเช่นเดิม